ऋषिकेश स्थित आईएसबीटी के पास एकीकृत पर्यटक एवं वाहन रजिस्ट्रेशन सेंटर विकसित करने के लिए विभाग को तीन हेक्टेयर जमीन मिल गई है। बैठक में पर्यटन सचिव दिलीप जावलकर ने यह जानकारी दी। उन्होंने बताया कि इस संबंध में शासनादेश कर लिया गया है। टीएचडीसी के सहयोग से इस सेंटर को विकसित करने का काम किया जाएगा। इसमें सात करोड़ रुपये राज्य सरकार वहन करेगी, जबकि टीएचडीसी भी इतना ही बजट उपलब्ध कराएगी।